# data[].attributes.body
POTICANJE  RAZVOJA MOTORIKE GOVORNIH  ORGANA
Cilj ovih vježbi je povećati pokretljivost govornih organa kao što su usne i jezik .
Da bi ove vježbe imale učinka, potrebno ih je izvoditi što češće-naravno poštujući mogućnosti
djeteta i pazeći da postoje i pauze. Također je važno da one budu u formi igre, na taj način će
biti zanimljivije djetetu a i Vama. Ovo su samo neki prijedlozi koji će vas potaknuti da i sami
iskoristite predmete i situacije u vašoj okolini za razvoj motorike govornog aparata ali i za
razvoj djetetove komunikacije.
Vježbe se izvode tako da ih prvo izvedete Vi, a dijete ponavlja za Vama, po mogućnosti pred
ogledalom kako bi i vizualno moglo pratiti što se događa.
USNE
 rastegnuti ih kao za izgovor glasa « I», zadržati par sekundi pa opustiti;
ponoviti nekoliko puta
 napućiti tj. skupiti usne kao za izgovor glasa « U» ili «O», zadržati par sekundi, pa
opustiti; ponoviti nekoliko puta
 naizmjenično skupljati usne ( kao za O ) i rastezati ( kao za I ), kasnije se možete
natjecati tko će brže ( naravno ovisi o mogućnostima djeteta)
 puhanje balona od sapunice
JEZIK
 ovdje važnu ulogu igraju sve one slatke «stvari» poput čokolade, sladoleda,
bombončića i sl. sa kojima dijete možete dodatno motivirati; evo nekih primjera
njihove upotrebe :
 lizanje sladoleda koji curi sa štapića ili korneta, ali bez uporabe usana-radi samo jezik
 staviti male bombone ili pahuljice i sl. na tanjurić a dijete ih mora «upecati»
samo jezikom
 pomicanje jezika iz jednog kuta usana u drugi; na početku polagano, a poslije sve
brže
 pomicanje jezika prema gore ( kao da će dotaknuti nos) i prema dolje ( kao da će
dotaknuti bradu )
 oblizivanje usana ( kružni pokret preko donje i gornje usne ) koje « kao da su
zaprljane čokoladom» (možete i zaprljati dijete čokoladom)
 staviti malo čokolade ili sladoleda na područje iza gornjih sjekutića, s unutrašnje
strane usne šupljine; usta su poluotvorena, a jezikom ( bez sudjelovanja vilice) treba
dohvatiti ciljano mjesto
 doticanje unutrašnjih strana obraza, u početku lagano, kasnije sve brže
 isplaziti jezik prema van, zadržati par sek. i vratiti u usnu šupljinu; ponoviti nekoliko
puta

 oblizivati plitki tanjur premazan nutelom ili nečim slatkim samo s jezikom
 također se možete kreveljiti jedno drugome u ogledalu i natjecati se tko će napraviti
najsmješniji izraz lica. Na taj način sudjeluju mišići cijelog lica, koji su također važni za
govorne pokrete.

# data[].attributes.body
˝IGRA OGLEDALA ˝
Stanemo ispred ogledala i promatramo se dok izvodimo neke pokrete jezikom ili licem.
Zatim stanemo ispred djeteta i objasnimo mu da smo sada mi ogledalo.
Dijete treba izvoditi neke od navedenih pokreta, a mi ih oponašamo. Kasnije se zamijenimo tako da dijete oponaša nas.

- otvorenih usta vucite jezik prema iza - plazite jezik
- dižite jezik prema nosu - spustite jezik prema bradi
- brzo ili polagano mičite jezik lijevodesno, gore-dolje
- oblizujte se
- pošaljite pusu
- smijte se (razvucite usta)
- stisnite usne kao da ste ljuti - mijenjajte oblik usana (iz razvučenih u napućene)
- pokušajte povući samo kut usana - otvarajte i zatvarajte oči (zajedno ili jedno po jedno)
- stisnite oči
- naborajte nos
- naborajte čelo (prema gore)
- mrštite obrve - glumite ljutnju - glumite tugu

# data[].attributes.body
PA-PA PRSTIĆI˝
Svatko stavlja lijevi dlan na stol. Prstići su rašireni. Dijete bira koji prst će biti prvi. Učimo ga pjesmicu polagano (prvo sluša, zatim izgovara s nama). Desnim kažiprstom redom dodirujemo prstiće. Za svaki slog prelazimo na novi prstić: TLI TLE TLA TLO TLU PA-PA RECI PRSTIĆU! Prst na kojem smo stali moramo skvrčiti i staviti ispod dlana. Nastavimo igru dok netko ne spremi sve prstiće.

# data[].attributes.body
˝MORSKI VJETAR˝
U posudu nalijte vode i stavite igračke koje plutaju. Dajte djetetu slamku, a ono mora puhanjem pokretati igračke po površini vode. Neka pokuša jakim puhanjem stvoriti valove i potopiti neke igračke. Vi cijelo vrijeme komentirajte koja igračka pluta, a koja je potonula. Za kraj neka se dijete okrene i pokuša nabrojiti (bez da gleda u posudu) koja je igračka potonula, a koja još pluta.

# data[].attributes.body
˝JEZIKOVA PJESMA˝
Pjevamo polako i pokazujemo rukama smjer: Gore-dolje, lijevo-desno bla bla bla.
Zatim izvedemo jezikom sve što smo pjevali: - jezik guramo gore, pa dolje - jezik guramo lijevo, pa desno - jezik tri puta isplazimo ravno van  Pjevamo dalje: Obliži se, poljubi me, ha ha ha! Zatim ponovo pokrećemo jezik: - oblizujemo usta - šaljemo pusu (da se glasno čuje ˝cmok˝) - smijemo se širom otvorenih usta

# data[].attributes.body
˝RONIOC˝
Dajte djetetu slamku koju će naopačke staviti u usta (kao dihalica). Uzmite si zraka kao da ćete zaroniti i napuhnite obraze. Da vidimo tko će dulje izdržati! Slobodno se malo šalite i stišćite prstom obraze jedno drugome! Pazite da vam ne izleti zrak.

# data[].attributes.body
˝PAZI, OŠTAR PAS!˝
Damo djetetu neki mekani predmet koji ne može oštetiti zube i koji ne može tako lagano puknuti (slamka, komad gaze). Dijete glumi psa i zagrize, a mi mu pokušavamo laganim (ne naglim) povlačenjem izvući predmet. Ponavljamo istu vježbu, ali ovaj put dijete obuhvati predmet samo usnama.